Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 546

2. A grafológia emberismereti alapjai (az általános lélektan alapjai). 5.3.2. Szakdolgozat A szakdolgozati témát minden esetben az intézet képviselõjének el kell fogadnia. A jelöltnek — használva a méréstani gyakorlat, technikai eszközök használata, elemzéstani gyakorlat, szakvélemény készítés feladatokat — 5—20 darab teljeskörûen dokumentált grafológiai szakvéleményt kell elkészítenie, egy adott témakörön belül. A szakdolgozat terjedelme minimum 45, maximum 100 normál gépelt oldal, a mellékleteken kívül. A szakdolgozat fejezetekre tagolódik, amelynek egy lehetséges vázlata a következõ: — A vizsgálat témájához tartozó elméleti háttér és szakirodalmi áttekintés — Hipotézis v. kutatni kívánt jelenség bemutatása, a jelölt választásának indoklása — Vizsgálati csoport bemutatása — Mérési eredmények — Következtetések — Irodalomjegyzék — Mellékletek — duktorok adatai, írásminták, mérési jegyzõkönyvek, segítõ táblázatok A szakmai dokumentációknak tartalmazniuk kell a grafológusi munkavégzés minden fázisát: az elemzési munka céljának megfelelõ vizsgálati módszer megtervezését és kivitelezési módját, a kapott eredmények értékelését. A szakdolgozatot a jelöltnek a vizsga napját megelõzõen 60 naptári nappal korábban kell leadni. A jelöltnek szóbeli közléssel kell bemutatnia a kiválasztott vizsgamunka eredményét és eljárásait, megállapításait kérdezésre érvekkel kell alátámasztania, indokolnia. A szakdolgozat védés idõtartama nem lehet személyenként 30 percnél hosszabb. A szakdolgozat védés a szóbeli vizsgával egy napra is szervezhetõ. 2004/65. szám 5.3.3. Szóbeli vizsga A szóbeli vizsga a szakmai követelmények alapján összeállított, több vizsgán is felhasználható komplex tételsor alapján történik. A szóbeli vizsgakérdéseket a vizsgaszervezõ készíti és adja ki, legkésõbb az írásbeli vizsga napján. A kiadást megelõzõen jóváhagyásra megküldi azt a vizsgabizottság elnökének. A szóbeli vizsga tételei „A”, „B” és „C” részbõl állnak. Az „A” tétel tartalmazza: a „Jelentéstan” feladatcsoport (G.4.) egészét és az Elemzéstan feladatcsoport „Éretlen írások vizsgálata” (G.5.1.) részét. A „B” tétel tartalmazza a „Személyiséglélektan” (P.1.3.) témaköreit. A „C” tétel tartalmazza: „A fejlõdéslélektan és szocializáció alapjai” (P.1.2.), a „Szociálpszichológia” (P.1.4.), a „Pszichés — szomatikus — szociális funkciózavarok és betegségek” (P.2.1) és a „Tanácsadás lélektana-mentálhigiéné” témaköreit (P.2. 2. kód). A szóbeli vizsga idõtartama tételenként nem haladhatja meg a 15 percet. 5.4. A szakmai vizsga egyes részei alóli felmentés feltételei — Kérésre felmentés adható a grafológus szakasszisztens szakképesítéssel rendelkezõk számára (OKJ-száma: 52 7899 01) az írásbeli vizsgarészbõl. — Kérésre felmentés adható a klinikai írásszakértõ szakpszichológusok számára az írásbeli, valamint a szóbeli vizsga alól. 5.5. A szakmai vizsga értékelése A vizsga értékelése a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet elõírásai szerint történik, az alábbi konkretizálásokkal: A vizsgázónak az írásbeli vizsgarészen nyújtott teljesítményét vizsgatárgyanként külön érdemjeggyel kell értékelni. Ezek számtani átlaga képezi az írásbeli vizsgarész összesített érdemjegyét, kivéve, ha a jelölt valamelyik vizsgatárgyból elégtelen osztályzatot kapott. Ez esetben az összesített eredmény is elégtelen mindaddig, amíg az adott vizsgatárgyból javítóvizsgán legalább elégséges érdemjegyet nem szerez a vizsgázó. Javítóvizsgát csak abból a tárgyból kell tenni, amelynek minõsítése elégtelen volt. Mindkét írásbeli vizsgatantárgy esetén az alábbi százalékértéknek megfelelõ érdemjegy besorolást kell alkalmazni: 100—95% — jeles (5) 94—85% — jó (4) 84—73% — közepes (3) 72—60% — elégséges (2) 59—0% — elégtelen (1) Az írásbeli vizsgarészen minden vizsgakérdéshez külön megoldási instrukciót kell adni, illetve tájékoztatót kell mellékelni a vizsgázó részére a teljesítmény értékelésérõl (maximális pontszám megjelölése feladatonként). A szakdolgozat értékelésekor a jelölt teljesítményét (1—5ig érdemjeggyel) az alábbi kettõ részjegy összegzésével kell elvégezni.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes